ישנן בנות

"ישנן בנות" הוא שיר שכתב יורם טהרלב ללחן של יאיר רוזנבלום, לתוכנית העשרים של להקת הנח"ל "הנחלאים באים, הנחלאים באים" בשנת 1967. השיר בוצע על ידי בנות להקה, כשהסולנית הייתה שולה חן.

השיר מתאר בצורה הומוריסטית את עולמן של בנות קלות דעת, צרות אופקים והמוניות; והוא כתוב כמו לא מעט שירים אחרים של טהרלב - בגוף ראשון נקבה, כאשר הדוברת מתיימרת לא להיות כמו אותן בנות ומתנהגת בסוף בדיוק כמותן ("אני קוראת זאת עד הסוף אבל יודעת שזה בלוף"):

== גרסתה של דנה אינטרנשיונל ==

"ישנן בנות" הוקלט בשנת 1994 על ידי הזמרת-יוצרת הישראלית דנה אינטרנשיונל.<ref name=":0"></ref> את השיר הקליטה במסגרת האלבום אומפטמפה (1994), והוא יצא לאור כסינגל השלישי מתוכו לאחר יציאתו של "נוסעת לפטרה" כסינגל השני.<ref></ref><ref name=":0" /> השיר יצא לאור באוקטובר 1994 ובמרוצת השנים נכלל באלבום האוסף, דיווה – האוסף (1998).<ref></ref>

השיר זכה להצלחה ארצית רבה כאשר הגיע למקום הראשון במצעד של רשת ג'.<ref></ref>

=== רקע ===
"ישנן בנות" הוא חידוש קצבי לשיר של להקת הנח"ל משנת 1967.<ref name=":0" /> הוא מתאר בצורה הומוריסטית בנות קלות דעת שמושכות את כל הגברים לכאורה.<ref name=":0" /> מבצעת השיר, מסבירה שהיא לעומת אותן הבנות אינה כזו ("אבל אני – איני כזאת").<ref name=":0" /> החידוש (בעיבודו של עופר ניסים) כולל קטע ממארש צה"ל, כאשר מהגרסה המקורית הושמטו חלק מהבתים וסדרם השתנה.<ref name=":0" />

בריאיון לפנאי פלוס שאירע בינואר 1995 הצהירה אינטרנשיונל: "אני ועופר ניסים חיפשנו שירים לאלבום החדש שלי, ושמענו את האלבומים של להקת הנח"ל. מכל השירים, 'ישנן בנות' היה הטוב ביותר. זה שיר כל כך יפה, התאהבתי בו מיד. לא רק כיוון שיש לו מנגינה גדולה, אלא גם בגלל המילים הנפלאות המבטאות את הסיפור שלי בדיוק".<ref name=":0" />

=== ביקורת והצלחה ===
"ישנן בנות" הפך ללהיט ארצי והגיע למקום הרביעי במצעד הפזמונים העברי השנתי לשנת תשנ"ה.<ref name=":0" /> בכתבה שהתפרסמה בראש אחד באוגוסט 1994 נכתב: "דנה שינתה מעט את המלים והוסיפה כמה גניחות לשיר. עופר נסים, המנהל המוזיקלי והאישי של דנה, ומי שהוציא את הגרסה החדשה, הוסיף אקורדיון והמנון של מצעד צבאי. כשהיא שרה 'אבל אני איני כזאת' אנחנו בהחלט יכולים להאמין לה, אבל כשהיא שרה 'אני צנועה בדרך כלל ואיש אליי אינו נטפל' אנחנו יכולים בהחלט לא להאמין לה".<ref name=":0" />

בינואר 2014 עלתה בערוץ 24 סדרה בכיכובה של אינטרנשיונל, "ישנן בנות"; שמה של הסדרה נגזר משמו של השיר.<ref></ref><ref name=":0" />

=== הופעה ===
במופע "ארץ ישראל המתחדשת" (1996), ביצעה אינטרנשיונל את השיר עם שולה חן, הסולנית בגרסה המקורית. בנוסף, נכלל באלבום "יש מסיבה ישראלית" (2005).<ref name=":0" />

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אוקטובר 1994
|תקליטור
|IMP דאנס
|style="text-align:center;"|<ref name=":0" />
|}

==קישורים חיצוניים==

* [https://web.archive.org/web/20131010015941/http://taharlev.com/songs_selection_song.asp?id=16 השיר "ישנן בנות" המקורי] - באתר של יורם טהרלב
* [http://www.youtube.com/watch?v=U1uQOQkZETo ישנן בנות] - בביצוע להקת הנח"ל באתר יוטיוב

== הערות שוליים ==

קטגוריה:שירי 1967
קטגוריה:סינגלים מ-1967
קטגוריה:סינגלים מ-1994
קטגוריה:שירי להקת הנח"ל
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יאיר רוזנבלום
קטגוריה:שירים שהופקו על ידי עופר ניסים
קטגוריה:שירים על ביגוד ואופנה
קטגוריה:סינגלים בהוצאת IMP דאנס